Javorské

Javorské () je druhý najvyšší vrchol geomorfologického podcelku Javorský Beskyd, ktorý je súčasťou Kysuckých Beskýd. Ide o masívny vrchol v hrebeni oddeľujúcom dolinu Oščadnice a Čadečky ktorý sa tiahne od Čadce na juhozápade až po Skalité na severe. Vrchol bol do nedávna zalesnený zmiešaným porastom s prevahou smreku obyčajného a buku lesného. V súčasnosti raz krajiny poznačila rozsiahla ťažba.

Turistika a šport 
Vrchol a jeho širšie okolie ponúka množstvo možnosti turistického vyžitia, cykloturistiky a v zimnom obdoby bežeckého lyžovania. Vrchol a aj celý hrebeň je dostupný od Čadce z časti Bukov po červenej turistickej značke. Od Oščadnice vedie žltá značka ktorá začína na Kalinovom vrchu a cez Oščadnicu stúpa na vrchol cez osadu Kubušovci. Veľmi pekný je tiež výstup z Oščadnice Rovne cez sedlo Beskydok kde sa napojíme na červenú hrebeňovú značku.

Vrchol v súčasnosti ponúka takmer kruhové výhľady s krásnou panorámou hlavného hrebeňa Malej Fatry.

Externé odkazy 
 Poloha na turistickej mape

Kysucké Beskydy
Vrchy v okrese Čadca
Oščadnica (okres Čadca)
Vrchy pod 1000 metrov na Slovensku